Nepriklausomybės ąžuolai (Vytogala)
55°27′27″š. pl. 22°22′25″r. ilg.﻿ / ﻿55.457469°š. pl. 22.373491°r. ilg.﻿ / 55.457469; 22.373491 Vytogalos Nepriklausomybės ąžuolai – trys istoriniai ąžuolai, augantys Šilalės rajono savivaldybėje, Vytogalos kaime (Upynos sen.), legendinės „Lituanikos“ piloto Stasio Girėno gimtosios sodybos vietoje. Jie pasodinti 1928 m. Lietuvos nepriklausomybės 10-mečio proga. Medžiai auga priešais bendruomenės namus, aplink masyvų akmenį, ant kurio pritvirtinta granito lenta su įrašu: „ATLANTO NUGALĖTOJO / STASIO GIRĖNO / 1893 1933 / GIMTINĖ“. Atminimo akmuo stūkso prie kaimo pagrindinės S. Girėno gatvės, kelio  4504  Skaudvilė–Upyna–Balsiai . Aplink akmenį, keturiuose kampuose, auga keturi skirtingų dydžių ąžuolai, iš kurių 3 pasodinti 1928 m., o ketvirtasis atsodintas 1989 m. vietoj sunykusio. Ploniausias ąžuolas auga priešais akmenį, dešinėje. Iki 1969 m. šio akmens vietoje dar stovėjo medinis atminimo kryžius. Šiuo metu ornamentuotas dviejų kryžmų kryžius stovi kitoje vietoje, šalia. 1990 m. jis atstatytas pagal dailininko Adomo Varno projektą.